**Tehniline kirjeldus**

**Objekti asukohad:** Valga vald, Valga maakond.

**Objekti kirjeldus:** Tulenevalt Valga valla kruusakattega teede olukorrast on vajalik teostada teekatete parendustöid. Parendustööde lõigud määrab Valga Vallavalitsus.

**Tellija:** Valga Vallavalitsus, registrikood 77000507, aadress Puiestee 8, Valga linn, Valga vald, telefon +372 502 1670, e-post valga@valga.ee, koduleht: [www.valga.ee](http://www.valga.ee)

**Tööde kirjeldus:** Valga valla teede katete olukorra parendamine. Parendamist vajavatele teelõikudele purustatud kruusa 0–32 positsioon nr 6 peale vedu koos tee eelneva profileerimisega, laotamine alussahaga autoga ning tihendamisega. Peale tihendamist peab jääma katte paksus vähemalt 10 cm.

Kruusavedu toimub kuivade ilmadega ja alussahaga kalluriga (soolo täismass kuni 28 t).

Kruusaveol peab kasutusel olema e-veoseleht. E-veoselehe tööde dokumenteerimise minimaalsed nõuded on lisas 1.

Tõlliste-Õru piirkonnas on vajadusel kaks ümberlaadimise kohta. Täpsem info piirkonna välitööde juhilt (ValloVirnas, tel 5306 8933).

Taheva-Karula piirkonnas on vajadusel kolm ümberlaadimise kohta (Koikküla, Lüllemäe, Kaagjärve). Täpsem info piirkonna välitööde juhilt (Margus Viks, tel 5388 3601).

**Tööde teostamise tähtaeg:** lepingu sõlmimisest kuni 30.11.2024.

**E-veoselehe tööde dokumenteerimise minimaalsed nõuded[[1]](#footnote-1)**

1. Kõik puistematerjalide (liiv, kruus, killustik, bituumensideainega materjalid jms) elektroonilised veodokumendid[[2]](#footnote-2), edaspidi e-veoselehed ja nende põhjal koostatud koondtabelid (e-veoselehed), tuleb vormistada elektroonilises andmevahetusplatvormis (vt Tabel 1 tööd).
2. Andmevahetusplatvorm[[3]](#footnote-3) on info- ja kommunikatsioonitehnoloogial põhinev lahendus, mis on ette nähtud elektroonilise kaubaveoteabe töötlemiseks ja mille kaudu toimub andmevahetus asjaomaste ettevõtjate vahel, samuti asjaomase ettevõtja ja pädeva asutuse vahel masinloetaval kujul.
3. Süsteem peab toimima nii, et internetiühenduse puudumisel/katkemisel jääb sisestatud e-veoseleht ootele ja edastatakse internetiühenduse taastumisel automaatselt koos sisestamise aegse kuupäeva ja kellaajaga (digitempel).
4. Erandina võib tõendatud internetiühenduse puudumise või tarkvaraga seotud probleemide korral täita veoselehe paberlehel ning e-veoseleht peab olema vormistatud sel juhul tagantjärgi hiljemalt 1 tööpäeva jooksul pärast veo toimumist.
5. Andmed, mida e-veoselehel kajastatakse, peavad minimaalselt sisaldama (korduvad asjad võivad olla eeltäidetavad):
	1. **veose saatja nimi ja aadress[[4]](#footnote-4)** ning:telefon, ettevõtte nimi, aadress, registrikood;
	2. **vedaja nimi ja aadress** ning registrikood,
	3. **autojuhi ees- ja perekonnanimi ja isikukood** ning:telefon, sõidu alustamise kellaaeg, kuupäev;
	4. **veose saaja nimi ja aadress** ning registrikood;
	5. **veose pealelaadimise koht ja kuupäev ning:** nimi, aadress; koordinaadid; laadimise kellaaeg, kuupäev;
	6. **veose mahalaadimise koht** ning:nimetus ja aadress**,** koordinaadid, sihtkohta jõudmise kellaaeg, kuupäev, arvutatud ning sõidetud kilomeetrid;
	7. **veose üldkasutatav nimetus** (saadetud materjali nimetus), kogus, kaal**;**
	8. **veose brutomass;**
	9. **auto ja selle haagise registreerimisnumbrid** ning: auto ja haagise tühimass, auto ja haagise lubatud täismass, autorongi telgede arv;
	10. veose vastuvõtmise kinnitamine: nimi, kellaaeg, kuupäev;
	11. objekti olemasolul: alguse ja lõpu kuupäev;
	12. veose C02 arvutus tuleb näidata alates 01.01.25 ISO standardi 14083 alusel.
6. Kui veofirma kasutab alltöövõtjat, siis peab veoselehel Vedaja andmetes olema lisaks täidetud ka alltöövõtja andmed: ettevõtte nimi, aadress ja registrikood, autojuhi nimi ja telefon ning isikukood.
7. Andmevahetusplatvorm peab võimaldama erinevaid vaatamisõiguste lubamist Tellijale ja Insenerile, veoselehtede genereerimist, lisadokumentatsiooni lisamist. Materjali päritolu peab olema identifitseeritav ning seostatav platvormis materjali dokumentatsiooniga (deklaratsioon, Inseneri või Tellijaga kokkuleppel toote sertifikaadid).
8. Süsteemis peab olema võimalik luua eraldi ehitusobjekte vajalike andmetega ja süsteem peab kandma info nende kohta e-veoselehele.
9. Andmevahetusplatvorm peab võimaldama GNSS asukohapõhist teekonna jälgimist iga koormaga.
10. Vedajal peab olema GNSS seade (nt sigaretisüütajasse sisestatav või mobiiltelefon) ning **see peab olema aktiveeritud kogu vedamise ajal (Tellijal on õigus nõuetele mittevastavate e-veoselehtede eest teha mahaarvestust kuni 300 EUR/päevas veoki kohta olenemata probleemsete saatelehte arvust päevas )**. Seade või seadme antenn peab olema satelliitidele nähtavas kohas kogu veo ajal.
11. Andmevahetusplatvormis peab olema võimalik luua eraldi objekti/objekte, sh eespool kirjeldatud andmed peavad kajastuma vastava konkreetse objekti juures. Veoki ja/või haagise numbrist tulenev teave tuleb genereerida automaatselt liiklusregistri andmebaasist (läbi registreerimismärgi sisestamise, Transpordiameti API kaudu, milleks tuleb sõlmida eelnevalt leping), mis peab jõudma elektroonilisse keskkonda e-veoselehe juurde. Juhul kui veokil on olemas 48/52t eriveose luba, tuleb selle olemasolu/number ja kehtivusaeg märkida „märkuste“ lahtrisse.
12. E-veoseleht tuleb luua ka vedudele, mis toimuvad vaheladudest objektile (v.a vahetult objektil olevad vahelaod, e-veoselehe vahelaost objektile nõue kehtib kui kasutatakse avalikult kasutatavaid teid). E-veoselehele tuleb teha märge, kas tegemist on karjäärist tulnud materjaliga või vahelaost ümberveetava materjaliga.
13. Kõiki e-veoselehti ja nendel olevaid andmeid peab olema võimalik detailsemaks analüüsiks kasutajaliidesest CSV või XLSX formaadis tabelisse eksportida. Eksporditavate andmete koosseisu peab olema võimalik valida.
14. Tellijal peab olema õigus süsteemis jälgida ja salvestada oma lepingu raames materjali tarne GNSS logi faile (veendumaks koorma lähtekoha ning sihtkoha vastavuses deklaratsioonidele ja objektile).
15. E-veoselehte ei tohi olla võimalik kustutada aga võib tühistada.
16. E-veoselehte võib muuta, aga andmed muudatuste kohta peavad veoselehel säilima (näiteks maha kriipsutatuna).
17. E-veoselehte peab olema võimalik tagasi lükata koorma mitte vastuvõtmise korral. Tagasi lükkamise kohta peab olema võimalik lisada põhjus ning veokijuht peab saama tagasi lükatud koorma puhul valida uue sihtkoha. Veoselehele peavad kuvatud jääma nii algne, kui ka muudetud sihtkoht.
18. E-veoselehe tasuta säilitamine ning kättesaadavus kõikidele osapooltele peab olema tagatud veoselehe täitmisele järgneva 7 aasta jooksul teenusepakkuja poolt (raamatupidamise seaduse § 12 lg 1).
19. E-veoselehel peab olema võimalik tuvastada kolme osapoole kinnitus (saatja, vedaja, vastuvõtja kinnitus, sh vastuvõtjaid võib olla mitu).
20. Vastuvõtja kinnitaja kinnituse andmise ajapiirang on 24 tundi ja tal peab olema võimalus anda kinnitus mitmele veoselehele korraga (nn masskinnituse võimalus).
21. Töövõtja peab osalema vajadusel MTÜ Eesti Taristuehituse Liit e-veoselehe töögrupi koosolekutel ning esitama omapoolsed ülevaated e-veoselehe kasutuskogemustest ja arendusettepanekutest jms.

**Tabel 1** Tööde loetelu kus e-veoseleht on kohustuslik

|  |  |  |
| --- | --- | --- |
|  | Veoselehe üldnõue (vastavalt AutoVS) | **GNSS-asukoht jm** |
| Asfaldi vedu |  | **+** |
| Täitematerjalide vedu objekti vahelattu või paigalduskohta |  | **+** |
| Mittesobiva pinnase äravedu objektilt. |  | **+** |
| Täitematerjalide vedu objekti vahelaost paigalduskohta | + |  |
| Teel katendi freesimisel tekkiva freesipuru transport vahelaoplatsi | + |  |
| **Kõik hooldelepingu ja säilitusremondi tööd** | + |  |

1. Koostöömemorandum 08.04.20 [**siin**](https://transpordiamet.ee/media/19516/download)**.** [↑](#footnote-ref-1)
2. Kehtiv AutoVS. [↑](#footnote-ref-2)
3. Tegemist on **äriinfot** vahendava andmevahetusplatvormi teenusega (vt täpsemalt [**siit**](https://realtimeeconomy.ee/sites/default/files/2022-06/ARUANNE_eFTI%20no%CC%83uete%20analu%CC%88u%CC%88s_2022%20%28FINAL%29.pdf)). [↑](#footnote-ref-3)
4. Tumedaga märgitud AutoVS tulenev üldnõue. [↑](#footnote-ref-4)